Københavns Adresseavis, 1776-05-29
J fald nogen Proprietær vilde konkurrere til disse Premier, da blev det fornødent paa det Arbeidet med andres kunde sammenlignes, at Attesterne nøiagtigen beviiste, at intet Hoverie ved Steenenes Opbrækning af Jorden, Tilførsel til og Sætning i Gjerderne, var forrettet. Bondestanden i Dannemark kan ei allene konkurrere med andre til de tre største Premier af 100 Rdlr., 50 Rdlr. og 20 Rdlr. med de halve Mængder, nemlig: 200 100. og 50 Favne. Men til en endnu almindeligere Opmuntring for deres Flid, hvis Evne og Tid ei kan tillade dem i et Aar at opsætte saa mange Favne udsættes følgende Premier: For den største Mængde af gode Steengjerder, under 50 Favne, satte i ovenanførte Tiid af een Bonde eller Huusmand 10 Rdlr. For den næste Mængde 5 Rdlr. Hvilke Premier udsættes særskildt: 1) For Sjelland, 2) For Jylland, 3) For Fyen og de øvrige Øer. 5. For største Mængde af beste og best bevarede Humle, plantet efter første Bekjentgjørelse af dette i Aaret 1773, og avlet 1777, udsættes følgende Premier: En Premie af Selskabets større Guld=Medalje eller 100 Rdlr. for den største Mængde af omtalte Humle, ikke mindre end et Skippund eller 320 Pd. En Premie af Selskabets mindre Guld=Medalje eller 500 Rdlr., for nest beste og nest største Mængde derefter af saadan Humle, ikke mindre end 15 Lispund eller 240 Pund. En Premie af 30 Rdlr. for igjen nest beste og største Mængde ikke mindre end 10 Lispund. En Premie af 20 Rdlr. for nest beste og største Mængde, derpaa, ikke mindre end 8 Lispund Og endelig en Premie af 10 Rdlr. for nest beste og største Mængde, ikke mindre end 4 Lispund. Disse Premier udsættes særskilt: 1) for Dannemark, 2) for Norge, og 3) for Slesvig og Holsteen. Folk af Bondestanden kan vinde forbemelte Premier, ved at frembringe ikkun den halve Deel af foranførte Mængder. En tilstrækkelig Prøve af Humlen maae til Selskabet indsendes af enhver Premicæskende og i det mindste 1 Lispund eller 16 Pund af dem, som æsker første eller anden Premie med Beviis, at den er af den Avl, hvorfor Premien æskes. Premierne æskes fra Dannemark og Holsteen inden 14 Desember 1777, men fra Norge inden Juni Maaneds Udgang 1778, og i de medfølgende Attester maa udtrykkeligen meldes, at Humlen er af 1777 Aars Afgrøde, samt at den er avlet af een og samme Jordbruger, og ønskede Selskabet tillige at faae Efterretning om, hvorledes den frembragte Humle er bleven behandlet, samt paa hvad Jordart, og paa hvor stor Plads den er avlet. Jfald en saadan tydelig og omstændelig Efterretning medfølger, vil det ved Premiens Tildømmelse blive taget i Betragtning, ligesom og den beste Jndpaknings=Maade, naar alt for Resten er lige, vil blive paaseet. Selskabet agter at fortsætte disse Premier for Humle, i de paafølgende Aaringer. 6. For at opmuntre den nyttige Pileplantning, udsættes følgende Premier: For den største Mængde Pile=Træer, plantede i Efteraaret 1776 eller Foraaret 1777, ikke mindre end 200 Stykker, Selskabets større Sølv=Medalje eller 20 Rdlr. For nest største Mængde, ikke mindre end 100 Træer, den mindre Sølv Medalje eller 10 Rdlr. Disse Premier udsættes særskildt: 1) for Sielland, Møenog Bornholm, 2) for Jylland, 3) for Fyhn, Lolland, Falster og de øvrige Øer. De vindes allene af Bondestanden Mand imod Mand og æskes inden September Maaneds Udgang 1780. Synet, hvorpaa Attesterne grunder sig, maae være taget i Juni, Juli eller August Maaneder bemelte Aar 1780, og Attesterne tydeligen bevidne, at Træerne alle ere friske og i god Vext, samt i hvilke Aar, og paa hvad Steder de ere plantede. 7. For den Gaard= eller Huusmand i Norge, som udi Aaret 1776 avler den største Mængde, ikke mindre end 20 Tønder, af de beste og meelrigeste Pateter eller Kartofler, Selskabets større Sølv=Medalje eller 20 Rdlr. For den der avler den nest største Mængde, ikke mindre end 15 Tønder af samme Godhed, 15 Rdlr. For den nest største Mængde, ikke mindre end 10 Tønder, 10 Rdlr. For den følgende, ikke mindre end 5 Tønder, 5 Rdlr. De anførte Mængder, hvorfor Premier saaledes kan æskes, bliver at forstaae om Gaardmænd. Huusmænd, kan derimod vinde de samme Premier i Strid med Gaardmænd for 10, 8, 5 og 3 Tønder. Disse Premier udsæles dobbelt for Norge, nemlig, baade søndenfields og nordenfields. De maae æskes inden Desember Maaneds Udgang i bemelte Aar. Jligemaade udsættes de særskilt for Island, dog med den for Jsland beqvemme Forandring, at de der kan vindes ved 10, 8, 5 og 2 Tønders Avl, sædvanlig dansk Maal, og Premien æskes inden Desember Maaneds Udgang 1777. Baade med de norske og med de islandske maae følge tro værbige Attester og Avlens Rigtighed i Overeensstemmelse med denne Premie=Listes Forerindringer.